5 
Brønden [3], idet han tydede den nederste Kalksten her som Skrive¬ 
kridt 1 ). Om sin Undersøgelse af Brønden ved Vodroffgaards Mølle 
naaede han ikke at offentliggøre noget. 
Medens Forchhammer’s ovennævnte Anskuelser nu kun har 
historisk Interesse, er Forholdet et helt andet med de Resultater, som 
Johnstrup kom til ved sine Undersøgelser i Halvfjerserne af de samme 
Lokaliteter. Jeg skal derfor omtale dem noget udførligere. 
Af Mineralogisk Museum’s Samlinger fra Vodroffgaards Mølle 
fremgaar det, at Johnstrup i 1873 har haft Lejlighed til at under¬ 
søge Brønden. Han fandt da Grønsand hvilende paa Saltholms¬ 
kalk 2 ); de af de indsamlede Prøver, som viser Kontakten imellem 
de to Lag, er — ganske betegnende — etiketterede: »Grønsand, 
dækker Saltholmskalken«. Johnstrup maatte nemlig slutte et af to: 
enten fandtes der Grønsand baade over og under Saltholmskalken, 
eller ogsaa var Forchhammer’s Teori om Lagfølgen gal. For at af¬ 
gøre Spørgsmaalet lod han i 1875 udføre en Række Boringer igennem 
Grønsandsaflejringen ved Lellinge. 
Det samlede Resultat af Undersøgelserne har Johnstrup offent¬ 
liggjort i Afhandlingen fra 1876 »Om Grønsandet i Sjælland« [5]. Som 
naturligt er, beskæftiger han sig heri navnlig med Grønsandet ved 
Lellinge og paaviser ved Hjælp af de nævnte Boringer, at det hviler 
paa Saltholmskalk. Forchhammer’s Angivelser fra Tune berigtiger 
han ved Undersøgelse af de foreliggende Prøver og fastslaar, at de 
under Grønsandet liggende Kalksten ogsaa her hører til »Nyere Kridt«. 
Om Brønden ved Vodroffgaards Mølle meddeler han, at der 31 Fod 
under Overfladen findes et kun IV 2 Fod mægtigt Lag af Grønsand¬ 
sten, hvilende paa flintrig Saltholmskalk. Ved Hjælp af Forsteningerne 
skiller han det bornholmske og det sjællandske Grønsand fra hin¬ 
anden, og 0111 det sidstes Alder skriver han: »Lejringsforholdene ved 
det sjællandske Grønsand ere nu, efter hvad der i det Foregaaende 
er udviklet, saa tydelige, at der ingen Tvivl kan være om, at det er 
det yngste Led af det »Nyere Kridt«, hvilket ogsaa bestyrkes ved de 
deri forekommende Dyrelevninger« 3 ). 
*) En udførlig Fremstilling af Forchhammer’s hele Behandling af dette Spørgs- 
maal er givet i 1897 af K. Rørdam [10, S. 97—99 og 103—106]. 
2 ) Johnstrup havde i Virkeligheden — som jeg senere skal komme tilbage til 
— allerede i 1868 iagttaget de samme Lag over hinanden ved Vestre Gasværk, men 
her kun ved Hjælp af Boring og overlejret af andre Lag, hvis Tydning var vanske¬ 
ligere. 
3 ) De i Afhandlingens Slutning af O. Mørch meddelte Fortegnelser over For¬ 
steningerne i det bornholmske Kridt og i Lellinge Grønsandet viser vel den store 
Forskel imellem disse to Dannelser, men tillader næppe at slutte, at det sjællandske 
Grønsand hører til det »Nyere Kridt«. Men man maa her erindre, for det første, at 
paa dette Punkt var Johnstrup ikke i Uoverensstemmelse med Forchhammer og 
